În conformitate cu prevederile art. 11 alin. (5) din Regulamentul-cadru privind studiile universitare de doctorat, aprobat prin Ordinul de Mimistru nr. 3020/2024, Academia de Studii Economice din București anunță organizarea concursului public pentru ocuparea postului de Director al Consiliului pentru studiile universitare de doctorat, pentru mandatul 2024-2029, concurs ce se va desfășura în zilele de 12-13 septembrie 2024, la sediul Rectoratului Academiei de Studii Economice din București, în strada Piața Romană, nr. 6, sector 1, București, conform Metodologiei de organizare și desfășurare a concursului public pentru ocuparea funcției de director CSUD - mandatul 2024-2029, aprobată prin HS nr. 136/03.07.2024.

La concursul pentru ocuparea postului de director al CSUD se pot prezenta numai persoane care au dreptul de a conduce doctorate şi care îndeplinesc standardele minimale şi obligatorii pentru acordarea atestatului de abilitare, în vigoare la data publicării în Monitorul Oficial al României, Partea a III-a, a anunţului privind scoaterea la concurs a postului.

Dosarul de concurs este constituit de candidat şi se depune în format fizic și pe suport electronic la Registratura Academiei de Studii Economice din București, direct sau prin intermediul poștei electronice la adresa registratura@ase.ro, în perioada 11 iulie-10 septembrie 2024.

Metodologia și condițiile de concurs sunt disponibile la adresa doctorat.ase.ro, iar informații suplimentare se obțin la telefon: 021-3191900, 021-3191901, interior 427 și prin e-mail dru.evaluare-academica@ase.ro.